CELEX: 62009TN0485
Language: el
Date: 2009-12-03 00:00:00
Title: Υπόθεση T-485/09: Προσφυγή της 3ης Δεκεμβρίου 2009 — Γαλλική Δημοκρατία κατά Ευρωπαϊκής Επιτροπής

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/41
            
         Προσφυγή της 3ης Δεκεμβρίου 2009 — Γαλλική Δημοκρατία κατά Ευρωπαϊκής Επιτροπής
   (Υπόθεση T-485/09)
   2010/C 37/57
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Γαλλική Δημοκρατία (εκπρόσωποι: E. Belliard, G. de Bergues, B. Cabouat και R. Loosli-Surrans)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση 2009/726/ΕΚ της Επιτροπής, της 24ης Σεπτεμβρίου 2009, για τα εθνικά προσωρινά μέτρα προστασίας που έλαβε η Γαλλία όσον αφορά την εισαγωγή στο έδαφός της γάλακτος και γαλακτοκομικών προϊόντων που προέρχονται από εκμετάλλευση στην οποία υπάρχει επιβεβαιωμένο κρούσμα τρομώδους νόσου,
            
         
               —
            
            
               να καταδικάσει την Επιτροπή στα δικαστικά έξοδα
            
         
      Λόγοι ακυρώσεως και κύρια επιχειρήματα
   
   Η Γαλλική Κυβέρνηση ζητεί με την προσφυγή της από το Γενικό Δικαστήριο την ακύρωση, κατ’ εφαρμογή του άρθρου 263 ΣΛΕΕ, της αποφάσεως 2009/726/ΕΚ της Επιτροπής, της 24ης Σεπτεμβρίου 2009, για τα εθνικά προσωρινά μέτρα προστασίας που έλαβε η Γαλλία όσον αφορά την εισαγωγή στο έδαφός της γάλακτος και γαλακτοκομικών προϊόντων που προέρχονται από εκμετάλλευση στην οποία υπάρχει επιβεβαιωμένο κρούσμα τρομώδους νόσου (1).
   Η προσβαλλόμενη απόφαση διατάσσει τη Γαλλία να αναστείλει τα εθνικά προσωρινά μέτρα προστασίας, τα οποία έλαβε μετά την έκδοση νέων επιστημονικών γνωμοδοτήσεων σχετικά με τον κίνδυνο έκθεσης του ανθρώπου στην κλασική τρομώδη νόσο εξαιτίας της καταναλώσεως γάλακτος και γαλακτοκομικών προϊόντων, προερχόμενων από μολυσμένες αγέλες αιγοπροβάτων, προκειμένου να απαγορεύσει την εισαγωγή στο έδαφός της γάλακτος και γαλακτοκομικών προϊόντων που προορίζονται για χρήση ως τρόφιμα και προέρχονται από εκμεταλλεύσεις στις οποίες υπάρχει επιβεβαιωμένο κρούσμα τρομώδους νόσου.
   Προς στήριξη της προσφυγής της, η προσφεύγουσα υποστηρίζει ότι η προσβαλλόμενη απόφαση πρέπει να ακυρωθεί λόγω παραβιάσεως της αρχής της προλήψεως, όσον αφορά τόσο την εκτίμηση, όσο και την διαχείριση του κινδύνου.
   Η προσφεύγουσα ισχυρίζεται ότι η Επιτροπή παραβίασε την αρχή της προλήψεως κατά το στάδιο εκτιμήσεως του κινδύνου, καθόσον δεν έλαβε υπόψη την επιστημονική αβεβαιότητα που υφίσταται ακόμα σχετικά με τον κίνδυνο μεταδόσεως στον άνθρωπο άλλων ΜΣΕ πέραν της ΣΕΒ.
   Κατά την προσφεύγουσα, η Επιτροπή παραβίασε εξάλλου την αρχή της προλήψεως και κατά το στάδιο διαχειρίσεως του κινδύνου, καθόσον δεν έλαβε μέτρα προκειμένου να περιορίσει τον κίνδυνο εκθέσεως του ανθρώπου στους παράγοντες της τρομώδους νόσου.
   
      (1)  ΕΕ L 258, σ. 27.